जब हम कभी सिरदर्द से पीड़ित हों तो हमें ऐसा लगता है की कोई हमारे सिर पर हथौड़े से प्रहार कर रहा है। यह स्थिति अत्यंत पीड़ादायी होती है। पर सोचिये यदि यह दर्द कई गुना बढ़कर हजारों हथौड़े के प्रहार के समान महसूस हो तो? यह पीड़ा माइग्रेन का दर्द कहलाता है। यह साधारण सिरदर्द की तुलना में कही अधिक भयानक तकलीफ देने वाला, असहनीय और प्रबल होता है। यह दर्द सभी उम्र के व्यक्तियों में किसी को भी हो सकता है।

अगर आप सिरदर्द संबंधी किसी भी समस्या का समाधान या फिर माइग्रेन के सम्बन्ध में अधिक जानकारी चाहते है तो 1800-121-4408 (निःशुल्क ) पर हमसे संपर्क करें।

तो चलिए अब हम बात करते है की माइग्रेन का दर्द क्या है? और यह किस प्रकार से आपको भयानक तकलीफ पहुँचा सकता है? साथ ही इस समस्या के निवारण के लिए घरेलु उपाय भी जानिए।

माइग्रेन क्या है?

माइग्रेन आपके सिर व तंत्रिका-तंत्र में समस्या होने पर होने वाला विकार है। यह आपके सिर के किसी एक हिस्से या आधे भाग में हो सकता है। इसी वजह से इसे अधकपारी या आधासीसी का रोग भी कहा जाता है। इसके अंतर्गत आपके सम्पूर्ण कपाल में दर्द न होकर आपके सिर के दाएं, बाएं अथवा किसी एक हिस्से में असहनीय दर्द होता है। यह सिरदर्द आपको 2 से 72 घंटे तक तड़पा सकता है।

यह आपको लगातार या कुछ-कुछ समय बाद दौरे की तरह भी पड़ता है। जिसमें पीड़ित व्यक्ति दर्द की अधिकता से कभी-कभी चीखने लगता है। यह तीव्र वेदना आपको सिर के फटने जैसा अहसास करवाती है। और आप खुद को असहाय महसूस करते है। माइग्रेन का अटैक किसी भी प्रकार के सिरदर्द की तुलना में कही अधिक भयानक होता है।

साधारण सिरदर्द भी बार-बार होने पर या कई वर्षों के समय के बाद माइग्रेन में परिवर्तित हो जाता है। यह बहुत ही गंभीर स्थिति होती है। माइग्रेन का दौरा पढ़ने पर व्यक्ति पागलपन की हद तक भी पहुंच जाता है और इस पीड़ा के चरम स्तर पर अपना सिर दिवार पर पटकने जैसा काम भी कर सकता है। यह अत्यंत असहनीय दर्द है और काफी लम्बे समय तक आपको अपनी चपेट में ले सकता है।

माइग्रेन और सामान्य सिरदर्द में अंतर

अक्सर लोग बार-बार होने वाले सिरदर्द को माइग्रेन का दर्द समझ कर डर जाते है। ऐसा इसलिए होता है क्योंकि साधारण रूप से होने वाला सिरदर्द भी कभी कभी सिर के किसी एक हिस्से में या आधे सिर में हो सकता है। पर आपको डरने की बिलकुल आवस्यकता नहीं है।

क्योंकि दोनों प्रकार के सर के दर्द में अंतर का ज्ञान होने से आपको यह समझने में सहायता मिलेगी की आपको साधारण सिरदर्द हो रहा है या फिर आप माइग्रेन के अटैक से ग्रस्त है।

1. सामान्य सिरदर्द

सामान्य सिरदर्द कई कारणों से होता है, और यह कई प्रकार का भी होता है। यह आपकी मांसपेशियों की असामान्य स्थिति अथवा मस्तिष्क के विपरीत रासायनिक संयोग के द्वारा हो सकता है। इस प्रकार का दर्द आपको कभी-कभी ही होता है इसकी तीव्रता बहुत अधिक नहीं होती है साथ क्योंकि यह हल्के दर्द से शुरू होकर धीरे-धीरे बढ़ता है।

इसमें आपके पूरे कपाल में दोनों तरफ दर्द का अनुभव होता है। सिरदर्द से सम्बंधित दवा का सेवन करने से आप इसका इलाज भी कर सकते है, जिससे आपको राहत महसूस होती है। और आप कुछ ही समय में स्वस्थ होने लगते है। यह अक्सर खली पेट मेहनत करने, समय पर भोजन न लेने, चाय-काफी की आदत होने या किसी दवा (पेनकिलर्स) के अधिक प्रयोग से होता है।

2. माइग्रेन का दर्द

यह साधारण सिरदर्द की तरह किसी सामान्य कारण द्वारा नहीं होता है। यह अटैक या दौरे के रूप में किस भी समय अचानक से हो सकता है। जिसमें दर्द की तीव्रता असहनीय होती है, और आप अचानक से तड़प उठते है। यह कभी-कभी कुछ घंटे या उससे लम्बे समय (72 घंटों से अधिक) के लिए भी हो सकता है।

यह सामान्यतः बार-बार और रुक-रुक कर होता है, और भिन्न व्यक्तियों में इसके लक्षण, दर्द की तीव्रता, अटैक की अवधि, अलग हो सकती है। यह आपको लगातार कई दिनों तक हो सकता है या फिर एक लम्बे समय तक न महसूस होने वाली स्थिति में जा सकता है। पर यह जब भी होता है तो व्यक्ति अपना आपा खो देता है।

क्योंकि माइग्रेन के अटैक को सहन करना आसान काम नहीं है। इसकी सबसे बुरी बात यह है की इस समस्या में साधारण सिरदर्द की दवा से आपको कोई असर नहीं होता है। माइग्रेन का दर्द शुरू होने से पहले ही आपको इसके होने की अनुभूति हो जाती है।

माइग्रेन के लक्षण

माइग्रेन के लक्षण साधारण सिरदर्द की तुलना में कही अधिक भयानक और कष्टकारी हो सकते है। इसके लक्षणों में आपको सामान्यतः दर्द की अधिकता के कारण होने वाली कई प्रकार की तकलीफ़ों का सामना करना पड़ता है। जिससे आपको इसकी गंभीरता का अनुमान हो सकता है।

इस समस्या के अंतर्गत आने वाले सभी लक्षण निम्नलिखित है –

सिर के किसी एक भाग में तीव्र दर्द

नियमित कार्यकलापों में असमर्थता

आंखों में दर्द, पलकें झपकाने में जलन

द्रिष्टिगत (नजर सम्बन्धी) समस्या होना

मतली और उल्टी का अनुभव होना

प्रकाश, ध्वनि और गंध के प्रति संवेदनशीलता

औरा (रौशनी के गोले), तेज़ चमक दिखना

सुई या कोई चुभन महसूस होना

नींद नहीं आना पर थकान महसूस होना

सिरदर्द के साथ मतली, उल्टी

मानसिकता में तीव्र परिवर्तन

अचानक से उदास या उत्साहित होना

घूमना, सीढ़ी चढ़ना माइग्रेन की तीव्रता बढ़ाता है

बार-बार मूत्र त्याग की समस्या

माइग्रेन की समस्या होने से पहले भी आपको कुछ प्रकार के लक्षण महसूस हो सकते है, जो इसके आने का संकेत देते है।

माइग्रेन के कारण

माइग्रेन के दर्द के पीछे होए वाले कारण न्यूरोलॉजिकल डिसऑर्डर (तंत्रिका सम्बन्धी) समस्या से होते है। यह सामान्य सिरदर्द के मुकाबले अधिक गंभीरता युक्त है। क्योंकि यह सामान्य कारणों से नहीं होता है। यह महिलाओं को अधिक रूप से होता है। इसमें मष्तिष्क में रक्तसंचार की अधिकता हो जाती है, जिससे दर्द होता है।

माइग्रेन के कारण में निम्नलिखित शामिल है –

माइग्रेन की रोकथाम व सावधानियां

माइग्रेन (अधकपारी या आधासीसी) का दर्द असहनीय होने के साथ तीव्र और किसी एक भाग में जोरदार आघात लगने के सामान महसूस होता है। यह तीव्र दर्द आपको अचानक बेहोश भी कर सकता है। इसकी रोकथाम आसान नहीं है, पर आप लक्षणों में कमी या राहत पाने की उम्मीद कर सकते है,

माइग्रेन की रोकथाम व सावधानियां के अंतर्गत –

माइग्रेन की दवाएं व इलाज

माइग्रेन का इलाज करने के लिए आप दवाओं और अन्य उपायों का भी सहारा ले सकते है। इसके लिए आपको सही दवा की जानकारी होनी चाहिए साथ ही दवा लेने के तरीके और समयांतराल कौन सी दवा कब लेनी है? का भी ज्ञान होना चाहिए, इसके लिए आप माइग्रेन का उचित इलाज करवाएं। आपकी सहायता के लिए हम कुछ लाभकारी सुझाव दे सकते है,

पर इनके प्रयोग से पहले अनुभवी चिकित्सक से अनुमति अवश्य लें, इसके लिए आप –

1. दर्द-निवारक दवाएं

दर्द निवारक दवाएं (पेनकिलर्स) आपको अचानक हुए अटैक (दौरे) से सुरक्षा प्रदान करती है। यह लक्षणों को तुरंत नियंत्रित करने के लिए बनायीं गयी है। पर आप इनका सेवन लगातार मत करें, आपको इनसे तंत्रिका तंत्र को क्षति भी हो सकती है। लक्षणों को महसूस करने पर या अटैक (दौरे) के समय आप दवा की खुराक लें और आराम करें, इसके अंतर्गत –

एस्पिरिन (Aspirin) या आइबूप्रोफेन (ibuprofen)

एसिटामिनोफेन (Acetam inophen)

ट्रिप्टेन्स (Triptans) : सुमाट्रिप्टान (Sumatriptan)

इरगॉट (Ergot) : एर्गोटेमाइन (Ergotamine)

डायहाइड्रोएरोगाटामिन (Dihydroergotamine)

ओपिओइड ड्रग्स (Opioid drugs) : कौडीन (codeine)

ग्लुकोकौरटिकौडस (Glucocorticoids) : प्रेडनिसोन (Prednisone)

2. निरोधक दवाएं

निरोधक दवाएं अचानक पड़ने वाले अटैक में शायद उतनी लाभकारी न सिद्ध हो, पर यह माइग्रेन के लक्षणों को धीरे-धीरे कम करने में सहायता करती है, और आपको माइग्रेन से छुटकारा दिलाती है। यह आने वाले निकट भविष्य में प्रयोग की जाने वाली दवाएं है।

जो की आपके व्यक्तिगत अनुभव जैसे की दर्द की तीव्रता, दौरे के समयांतराल और अवधि के अंतर्गत दी जाती है, और बार-बार होने वाले दर्द के दौरे को नियंत्रित रखने में सहायता करती है, इसके अंतर्गत –

कार्डियोवास्कुलर ड्रग्स (Cardiovascular drugs) : वेरापामिल (Verapamil)

बीटा ब्लॉकर (Beta blocker) : प्रोप्रानोलोल (Propranolol), मेटोप्रोलोल टारट्रेट (Metoprolol tartrate)

ऐस इन्हीबिटर (Ace Inhibitors) : लिसीनोप्रिल (Lisinopril)

एंटीडिप्रेसेंट्स (Antidepressant) : ट्राईसाइक्लिक एंटीडिप्रेसेंट्स (Tricyclic antidepressants)

एंटी-सीज़र दवाएं (Anti-seizure drugs) : वैल्प्रोएट (Valproate), टोपिरामेट (Topiramate)

माइग्रेन का घरेलु उपचार

आधासीसी या माइग्रेन का दर्द सामान्य तौर पर जल्दी न ठीक होने वाले रोगों में से है, यह बार-बार अचानक ही उठता है। और कभी भी तकलीफ दे सकता है। यह दीर्घकालिक होत्र है इसलिए घरेलु उपचार के माध्यम से धीरे-धीरे इसका जड़ से खत्म करना ही बेहतर उपाय है। क्योंकि अत्यधिक अंग्रेजी दवाओं का सेवन भी कुछ हद तक लाभकारी नहीं होता है।

हम आपको उपचार के तरीके बता सकते है उन्हें इस्तेमाल करना आप पर निर्भर करता है, इसके अंतर्गत –

1. सेब का सिरका

यह आपके शरीर में अम्ल तत्वों को नियंत्रित करता है, और सिरदर्द में आराम भी प्रदान करता है। इसके लिए आप सेब के सिरके को एक ग्लास पानी में मिश्रण बना कर पी लें। अगर आपके पास सेब का सिरका नहीं है तो फिर आप एक ताजा सेब को काट कर उसमे नमक लगा कर भी खा सकते है, आपको राहत मिलेगी।

2. अदरक

अदरक से सिर का दर्द बहुत जल्दी समाप्त हो जाता है यह सूजन का नाश करता है। इसके लिए आप अदरक और नींबू का रस बराबर मात्रा में लें और इसे पानी में मिलाकर पियें, या फिर जब आप चाय बनायें, तो उसमें तुलसी, अदरक डालें और गर्म-गर्म पियें। इसके अतिरिक्त आप अदरक का पेस्ट बना कर अपने माथे पर लगा सकते है। अदरक को छोटा-छोटा करके पानी में उबाल लें। और उस पानी को गैस-चूल्हे से उतार कर उससे भाप भी ले सकते है।

3. तेल मालिश

सामान्य रूप से मांसपेशियों की जकड़न या ऐंठन से होने वाले सिर दर्द में तेल-मालिश आपको बहुत आराम पहुचा सकती है। इससे उस स्थान की मांसपेशियों में हल्कापन और लचीलापन आता है और दर्द का अंत होता है। इसके लिए आप गरी (नारियल) के या अन्य किसी तेल का इस्तेमाल करके अपने माथे पर हल्के-हल्के हाथों से मालिश कर सकते है।

4. लाल मिर्च

अधकपारी या माइग्रेन सिरदर्द के उपचार में लाल मिर्च भी काफी उपयोगी सिद्ध होती है। इसमें एनाल्जेसिक (पीड़ानाशक) गुण होते हैं जो दर्द को दूर करते हैं। आप अपने खान-पान में लाल मिर्च पाउडर मसाले के रूप में भी प्रयोग कर सकते हैं। इसके अतिरिक्त, आप एक गिलास पानी में एक चम्मच शहद के साथ एक चम्मच लाल मिर्च को मिलाकर भी पी सकते हैं।

5. केसर

केसर की तासीर गर्म होती है, इसलिए इसका उपयोग माइग्रेन दर्द के इलाज के लिए भी किया जा सकता है। उपचार के रूप में केसर का उपयोग करने के लिए, आप एक चम्मच घी में एक चुटकी केसर पाउडर को मिलाएं। फिर इस मिश्रण की एक-एक बूँद नाक के दोनों नथनों में डालें और दिन में दो बार लगभग 20 मिनट के लिए दोहराएं उसके बाद इसे धो लें।

6. लैवेंडर का तेल

लैवेंडर का तेल माइग्रेन के दर्द में राहत पहुँचता है। इसे सूंघने से दिमाग शांत होता है। इसके लिए आप लैवेंडर के तेल की कुछ बूँद गुनगुने या गर्म पानी में मिला कर उसकी भाप ले सकते है। अथवा आप किसी कपडे पर लैवेंडर का तेल डालकर उसे सूंघ सकते है। साथ ही आप लैवेंडर के तेल की कुछ बूँद से सिर पर मालिश भी कर सकते है।

7. अश्वगंधा जड़ी

अश्वगंधा एक आयुर्वेदिक जड़ी-बूटी है, जो कि कई स्वास्थ्य विषमताओं के उपचार के लिए लाभकारी है। यह आपके शरीर की प्रतिरक्षा प्रणाली को मजबूत करती है, और सुरक्षा को बढ़ावा देती है। यह आपके मष्तिष्क को भी शांत करती है, और माइग्रेन आधासीसी के दर्द को कम करने में एक लाभदायक इलाज है। यह जड़ी-बूटी एक प्रकार से तनाव समाप्त करने में काम करती है। आप 5 मिनट के लिए एक गिलास गर्म दूध में इसकी जड़ को उबाल कर पी सकते हैं।

8. तुलसी

तुलसी मांसपेशियों में अकड़न को समाप्त करती है और उन्हें शिथिल करती है। इसके लिए आप कुछ ताजा तुलसी की पत्तियों को उबालकर उसमे थोड़ा शहद मिलकर पी सकते है। तुलसी चबाकर खान भी एक तरीका है। इसके अतिरिक्त आप तुलसी के तेल को गुनगुने पानी में मिलकर भाप ले सकते है, और इससे अपने सिर पर मालिश भी कर सकते है।

9. ब्राहमी चूर्ण

ब्राहमी आयुर्वेद में एक चमत्कारी जड़ी-बूटी के रूप में पहचानी जाती है, जो आपके मस्तिष्क को कई लाभ प्रदान करती है। यह तनाव को कम कर देती है, और तंत्रिका-तंत्र की कार्यक्षमता में उन्नति करती है। ब्राह्मी भी माइग्रेन रूप सिरदर्द को कम करने में प्रयोग होने वाली प्रमुख जड़ी बूटियों में से एक मानी जाती है। अधिक लाभ के लिए आप हर रोज पानी के साथ ब्राह्मी चूर्ण (2-3 ग्राम तक) ले सकते हैं।

10. शतावरी चूर्ण

शतावरी एक बहुत ही उपयोगी प्राचीन आयुर्वेदिक जड़ी बूटी है। जिसका अधकपारी अर्थात माइग्रेन की समस्या पर काफी बेहतर प्रभाव पड़ता है। इसके लिए आप हर दिन एक गिलास पानी के साथ शतावरी चूर्ण को लेकर सेवन कर सकते है। यह आपके गंभीर सिरदर्द के लिए बहुत उपयोगी है। शतावरी का लाभ आप लम्बे समय तक उठने वाले दर्द में कर सकते हैं।

11. ठंडी, गर्म सिकाई

सिरदर्द से राहत पाने के लिए बर्फ से सिकाई कोल्ड कम्प्रेस का तरीका बहुत अधिक प्रयोग किया जाता है। बर्फ के टुकड़ों को लें, और उन्हें एक तौलिए (मोटे कपडे) में लपेटें। और लगभग 10 मिनट के लिए अपने माथे पर रखें, उसके बाद 10 मिनट के लिए गर्म पानी में तौलिए को डुबोकर हॉट कम्प्रेस (गर्म सिकाई) करें, गर्दन के पीछे आप इसका इस्तेमाल करें, दर्द कि अधिकता को कम करने में यह सहयोग करती है।

12. नारियल का तेल

यह एक आयुर्वेदिक तकनीक है, नारियल के तेल से ऑयल पुलिंग करने का मतलब है, कि अपने मुंह में एक बड़ी चम्मच भरकर तेल रखें और लगभग 15 से 20 मिनट के लिए मुँह में घुमाएँ। इस विधि का मुख्य उद्देश्य विषहरण (डिटॉक्सिफिकेशन) है। इसके लिए आप नारियल के तेल या कच्चे तिल के तेल जैसे तेलों का उपयोग कर सकते हैं।